open-index/open-wikipedia-markdown huggingface dataset:
Erimanto

Sa mitolohiyang Griyego, ang pangalang **Erymanthus**, **Erymanthos** (Griyego: Ερύμανθος) o **Erimanto** ay maaaring tumukoy sa:

*Diyos ng Ilog Erimanto. Sinasamba siya sa Psophis.

*Lalaking anaki ni Aristas, ama ni Arrhon, at lolo ni Psophis (lalaki); o kaya ay ang anak na lalaki ni Arcas, ama ni Xanthus, at lolo ni Psophis (babae).

*Lalaking anak ni Apollo, na naniktik kay Aphrodite habang nakikipagtalik kay Adonis at binulag ng nagalit na diyosang tiniktikan. Naghiganti si Apollo kay Aphrodite sa pamamagitan ng pagbago sa sarili upang maging isang baboy-damo at napatay si Adonis (subalit tingnan ang Baboy-damong Eimantiyano).

## Mga sanggunian
Kategorya:Mitoloohiyang Griyego
Kategorya:Mga diyos ng dagat at ng ilog
Kategorya:Mga anak ni Apollo
Behetasyon

thumb|Behetasyon

Ang **behetasyon** (Ingles: *vegetation*) ay isang napakapanlahatang kataga para sa mga halaman; tumutukoy ito sa "panakip sa lupa" na ibinibigay ng mga halaman. Isa itong katagang pangkalahatan, na hindi tumutukoy sa tiyak na *taxa*, mga uri o mga anyo ng buhay, kayarian, kasaklawan ng puwang, o anumang iba pang tiyak na mga katangiang pambotanika at pangheograpiya. Mas malawak ang kahulugan nito kaysa sa *flora* na tumutukoy lamang sa kumposisyon o mga bumubuo sa espesye. Marahil, ang pinakamalapit na kasingkahulugan ay ang "pamayanan ng mga halaman", subalit ang "behetasyon" ay maaaring tumukoy, sa kadalasan, sa isang mas malawak na nasasakupan na mga sukat na puwang na hindi natutukoy ng katagang iyon, kabilang na ang sukat na kasinlaki ng "pangglobo".

Kategorya:Botanika
Kategorya:Mga biyoma
Sigwa

Ang **sigwa** ay maaaring tumukoy sa anuman sa mga sumusunod:

*Bagyo
*Pagsalakay
*Silakbo

Ang salitang 'sigwa' ay ginamit sa nobelang pinamagatan na "Noli Me Tangere" ni Dr. Jose Rizal
Ebanghelyo ni Maria

Ang **Ebanghelyo ni Maria** ay isang aklat na apokripal na natuklasan noong 1896 sa isang ikalimang siglong CE na codex papayrus. Ang codex Papyrus Berolinensis 8502 ay binili sa Cairo ng Alemang skolar na si Karl Reinhardt. Ito ay pinaniniwalaang isinulat noong mga 120 CE hanggang 180 CE. Ang mga skolar ay hindi magkakaayon kung sinong Maria sa Bagong Tipan ang sentral na karakter sa ebanghelyo ni Maria. Gayunpaman, ang ilang mga skolar ay naniniwala na ito ay tumutukoy kay Maria Magdalena.

## Nilalaman
Sa pagbubukas ng salaysay, ang tagapagligtas ay nakipag-usap sa kanyang mga alagada na tumutugon sa kanilang mga katanungan tungkol sa kalikasan ng materya at ang kalikasan ng kasalanan. Sa wakas ng talakayan, ang tagapagligtas ay lumisan na nag-iiwan sa mga alagada ng nasiphayo at nabalisa. Ayon sa kuwento, si Maria ay nagsalita ng mga salita ng panghihikayat at kaginhwaan. Pagkatapos ay hiniling ni Pedro kay Maria na isalo sa kanila ang anumang espesyal na katuruan na kanyang natanggap mula sa tagapagaligtas, 

Sa usapan, itinuturo ng tagapagligtas na ang panloob na sarili ay binubuo ng kaluluwa, espirito/isipan at isang ikatlong isipan na nasa pagitan ng dalawa na nakakakita ng pangitain. Pagkatapos ay napatid ang teksto at ang sumunod na apat na mga pahina ay nawawala. Nang magpatuloy ang salaysay, hindi na inaalala ni Maria ang kanyang pakikipagtalakayan sa tagapagligtas. Sa halip ay sinasalaysay ang pahayag na ibinigay sa kanya sa kanyang pangitain. Ang pahayag ay naglalarawan ng pag-akyat ng isang kaluluwa na habang ito ay dumadaan tungo sa huling himlayan ay nakikilahok sa isang usapan sa apat na mga kapangyarihan na nagtatangkang pumigil dito. Ang kanyang pangitan ay hindi inaprobahan ng ibang mga alagad.

Pagkatapos ay tumangis si Maria at sinabi kay Pedro:

Gayunpaman, pinatanggol ni Levi sa Maria at sinugpo ang pag-atake ni Pedro sa kanya:

Sa teksto, lumilitaw na sumama ang loob ni Pedro sa pagkakatuklas na pinili ni Hesus si Maria ng higit sa iba pang mga alagad upang pakahulugan ang mga katuruan ni Hesus.

## Tingnan din
*Ebanghelyo ni Felipe
## Mga sanggunian
Kategorya:Mga Ebanghelyo
Kategorya:Gnostisismo
Ebanghelyo ni Pedro

Ang **Ebanghelyo ni Pedro** (Griyego: κατά Πέτρον ευαγγέλιον) ay isang ebanghelyo na itinakwil na apokripal ng mga ama ng simbahan at mga synod ng Simbahang Katoliko Romano sa Carthage at Roma. Ito ang una sa mga ebanghelyong hindi nakapasok sa kanon ng Romano Katoliko na muling natuklasan sa mga tuyong buhanginan ng Ehipto. Ang isang pangunahing pagtutuoon ng ebanghelyo ito ang salaysay ng pasyon ni Hesus na kilala sa paglalagay ng responsibilidad ng pagpapako kay Hesus kay Herod Antipas kesa kay Ponsio Pilato. 

## Nilalaman
Ang isa sa pangunahing mga katangian ng ebanghelyong ito ay ang pagpapawalang sala kay Pilato sa lahat ng responsibilidad ng pagpapako kay Hesus na ang onus ay inilagay kay Herodes, mga skriba at iba pang mga Hudyo na itinurong hindi naghugas ng kanilang mga kamay tulad ni Pilato. Gayunpaman, ang ebanghelyong ito ay kinondenang heretikal noong ca. 200 CE dahil sa inaakusang mga elementong docetismo nito. Ang iba pang mga elemento na maaaring humantong sa pagkokondena nito bilang heretikal ang mas mga supernatural na pagpapalamuti nito kabilang ang sukdulang tangkad na mga anghel, ang napakahirap na impyerno, at ang paglalarawan ng krus ni Hesus na naglipat ng sarili nito mula sa libingan at nagbigkas ng salita "Oo" bilang tugon sa isang tinig na makalangit. Ang mga pahinang pagbubukas nito ay nawala kaya ang pasyon ay biglaang nagsimula sa paglilitis ni Hesus sa harap ni Pilato, pagkatapos na hugasan ni Pilato ang kanyang mga kamay at nagsasara sa isang hindi karaniwan at detalyadong bersiyon ng nagmamasid na inilagay sa libingan at muling pagkabuhay. Ang Ebanghelyo ni Pedro ay mas detalyado sa mga salaysay nito ng mga pangyayari pagkatapos ng pagpapako kesa sa anuman sa 4 na kanonikal na ebanghelyo(Mateo, Marcos, Lucas at Juan). Ito ay iba rin mula sa 4 na kanonikal na ebanghelyo sa maraming mga detalye. Ang pag-iyak ni Hesus mula sa krus na ibinigay sa Ebanghelyo ni Mateo na Eli, Eli, lama sabachthani? at ipnaliwanag ni Mateo na "Diyos ko, Diyos ko, bakit mo ako pinabayaan? ay isinaad sa Ebanghelyo ni Pedro na "Kapangyarihan ko, kapangyarihan ko, bakit mo ako pinabayaan". Ayon sa Ebanghelyo ni Pedro, "nang kanyang sabihin ito, siya ay dinala sa itaas". Ang pag-aangking ito kasama ng pag-aangkin na sa krus, si Hesus ay "nanatiling tahimik na parang hindi nakadama ng sakit" ay nagtulak sa maraming mga sinaunang Kristiyano na akusahan ang ebanghelyong ito ng docetismo. Sa ebanghelyo ni Pedro, ang muling pagkabuhay at pag-akyat sa langit na inilarawan ng detalyado ay hindi tinratong magkahiwalay na mga pangyayari ngunit nangyari sa parehong araw. Ang ebanghelyong ito ay naglalarawan ng krus na sumunod sa mga lalakeng papalabas sa libingan at ang krus ay nagsalita. 

Kategorya:Mga Ebanghelyo
Intef II

Si **Intef II** ang paraon ng Ikalabingisang Dinastiya ng Ehipto noong Unang Pagitang Panahon. Siya ay naghari ng halos 50 taon mula 2112 BCE hanggang 2063 BCE. Nang mamatay si Intef II, siya ay nag-iwan ng isang malakas na pamahalaan sa Thebes kumontrol sa Itaas na Ehipto at nagpanatili ng isang hangganan sa timog ng Asyut.
## Mga sanggunian
Kategorya:Ikalabing-isang dinastiya ng Ehipto
Intef III

Si **Intef III** ang paraon ng Ikalabingisang Dinastiya ng Ehipto. Ang Kanon ng Turin ay nagsasaad na siya ay naghari ng 8 taon. Ang kanyang pangalang Horus na *Nakjtnebtepnefer* ay nangangahulugang "Horus, ang isang nagwagi, ang Panginoon ng mabuting pasimula. Siya ay inilibng sa libingang saff sa el-Tarif (Thebes). Matagumpay na naipagtanggol ni Intef III ang teritoryong napagwagian ni Intef II at pinanatili ang teritoryo hanggang sa ikalabingpitong nome ng Itaas na Ehipto. Kanyang ibinalik ang nagibang libingan ng isang ginawang diyos na prinsipeng nagngangalang 
Hekayeb sa Aswan. Pagkatapos ng isang maikli at mapayapang 8 taong paghahari, siya ay hinalinhan sa trono ng kanyang anak na si Mentuhotep II. 
## Mga sanggunian
Kategorya:Ikalabing-isang dinastiya ng Ehipto
Mentuhotep II

Si **Nebhepetre Mentuhotep II** (na naghari noong 2046 BCE &ndash; 1995 BCE) ang paraon ng Ikalabingisang Dinastiya ng Ehipto na naghari sa loob ng 51 taon. Noong kanyang ika-39 taon sa trono, kanyang muling pinag-isa ang Ehipto na nagwakas sa Unang Pagitang Panahon ng Ehipto kaya siya ay itinuturing na unang paraon ng Gitnang Kaharian ng Ehipto. Nang siya ay umupo sa trono, kanyang minana ang malawak na lupaing sinakop ng kanyang mga predesesor mula sa unang katarata sa timog hanggang sa Abydos at Tjebu sa hilaga. Ang unang 14 taon ni Mentuhotep II ay tila mapayapa sa rehiyong Theban dahil walang natitirang mga bakas ng alitan na mapepetsa sa panahong ito. Sa kanyang ika-14 taon ng paghahari, ang isang paghihimagsik ay nangyari sa hilaga. Ang paghihimagsik na ito ay malamang nauugnay sa patuloy na alitan sa pagitan ni Mentuhotep II na nakabase sa Thebes at sa katunggaling ika-10 dinastiya na nakabase sa Herakleopolis na nagbantang sasakupin ang Itaas na Ehipto. Ang taong ito ng paghahari ni Mentuhotep ay pinangalanang Taon ng krimen ng Thinis. Ito ay tiyak na tumutukoy sa pananakop ng rehiyong Thinite ng mga haraing Herakleopolitano na sumalakay sa sagradong sinaunang maharlikang necropolis sa Abydos. Kalaunang pinadala ni Mentuhotep II ang kanyang mga hukbo sa hilaga. Ang sikat na libingan ng mga mandirigma sa Deir el-Bahari na natuklasan noong mga 1920 ay naglalaman ng nabalutan ng linong hindi mummipadong mga katawan ng 60 sundal na lahat ay napatay sa digmaan. Ang kanilang damit pamburol ay nagdadala ng cartouche ni Mentuhotep II. Dahil sa pagiging malapit nito sa mga libingang maharlika sa Thebes, ang libingan ng mga digmaan ay pinaniniwalaang ng mga bayani na namatay sa alitan sa pagitan nina Mentuhotep II at kanyang mga kalaban sa hilaga. Si Merykara na pinuno ng Mababang Ehipto sa panahong ito ay maaaring namatay sa labanang ito na karagdagang nagpahina ng kanyang kaharian at nagbigay kay Mentuhotep ng pagkakataon na muling pag-isahin ang Ehipto. Ang eksaktong petsa na nakamit ito ay hindi alam. Ang ebidensiya ay nagpapakita na ang proseso ay tumagal marahil ay sanhi ng pangkalahatang kawalang seguridad ng bansa sa panahong ito. Ang mga karaniwang tao ay inilibing kasama ng mga sandata. Ang stelae na puneraryo ng mga opisyal ay nagpapakita sa mga itong humahawak ng mga sandata sa halip na sa karaniwang regali. Nang ang kahalili ni Mentuhotep II ay nagpadala ng ekspedisyon sa Punt mga 20 taon pagkatapos ng muling pag-iisa, kanilang linisin ang Wadi Hammamat ng mga rebelde. 

Kategorya:Ikalabing-isang dinastiya ng Ehipto
Mentuhotep IV

Si Nebtawyre **Mentuhotep IV** ang huling paraon ng Ikalabingisang Dinastiya ng Ehipto. Tila siya ay nagkakasya sa isang 7 taong panahon sa Kanon na Turin kung saan ay walang naitalang hari at alam mula sa kakaunting mga inkripsiyon na nagtatala ng mga ekspedisyon sa Dagat Pula at pagtitibag ng bato para sa mga monumentong maharlika. Tila siya ay isang anak ng kanyang predesesor. Sa kabila ng pagiging wala sa talaan ng mga hari sa Abydos, ang mga inkripsiyon ay nagpapakita ng organisasyon at kabuuan ng isang malaking ekspedisyon. Ang pinuno ng ekspedisong ito sa Wadi Hammamat noong ikalawang taon ng paghahari ni Mentuhotep IV ay ang kanyang vizier na si Amenemhat na ipinagpalagay na hari sa hinaharap na si Amenemhat I na unang hari ng Ikalabingdalawang Dinastiya ng Ehipto at agarang kahalili ni Mentuhotep. Pinagpapalagay ng ma Ehiptologo na sinunggaban ni Amenemhet ang trono o umupo sa trono pagkatapos na mamatay ni Mentuhotep IV nang walang anak. Sa kasalukuyan ay walang ebidensiyang arkeolohikal o tekstuwal na nagpapatunay na si Mentuhotep ay inalis sa trono ng kanyang vizier o kanyang pinili si Amenemhat na kanyang kahalili. Ang kanyang mummy o libingan ay hindi natagpuan. 
## Mga sanggunian
Kategorya:Ikalabing-isang dinastiya ng Ehipto
Amenemhat I

.]]
Si **Amenemhat I** o **Amenemhet I** ang unang paraon ng Ikalabingdalawang Dinastiya ng Ehipto na dinastiyang tinuturin na pagsisimula ng Gitnang Kaharian ng Ehipto. Siya ay naghari mula 1991 BCE hanggang 1962 BCE. Amenemhat I was a vizier of his predecessor Mentuhotep IV, overthrowing him from power,. Ang mga skolar ay may iba ibang opinyon kung si Mentuhotep IV ay pinatay ni Amenhemhat I ngunit walang independiyenteng ebidensiya na sumusuporta dito at maaaring may isang panahon ng kapwa-paghahari sa pagitan ng kanilang mga paghahari. Si Amenemhat I ay hindi mula sa liping maharlika at ang komposisyon ng ilang mga akdang pampanitikan na Propesiya ni Nefeti  at Mga instruksiyon ni Amenemhat at sa arkitektura ay ang pagbabaliktad ng stilong pyramid na mga kompleks ng Ikaanim na Dinastiya ng Ehipto ay kadalasang itinuturing na mga pagtatangka upang gawing lehitimo ang kanyang paghahari. Inilipat ni Amenemhat I ang kabisera mula sa Thebes tungo sa Itjtawy. Siya ay inilibing sa el-Lisht. Ang kanyang anak na si Senusret I ay sumunod sa kanyang mga hakbang na nagtayo ng kanyang pyramid na isang mas malapit na repleksiyon ng mga pyramid ng ikaanim na dinastiya kesa kay Amenemhat sa Lisht. Gayunpaman, ang kanyang anak na si Amenemhat II ay bumali sa tradisyong ito. 
## Mga sanggunian
* Wolfgang Kosack: *Berliner Hefte zur ägyptischen Literatur 1 - 12*: Teil I. 1 - 6/ Teil II. 7 - 12 (2 Bände). Paralleltexte in Hieroglyphen mit Einführungen und Übersetzung. Heft 9: Die Lehre des Königs Amenemhet I. an seinen Sohn. Verlag Christoph Brunner, Basel 2015. ISBN 978-3-906206-11-0.

Kategorya:Ikalabindalawang dinastiya ng Ehipto
Senusret I

Si **Senusret I** o **Sesostris I** o **Senwosret I** ang ikalawang paraon ng Ikalabingdalawang Dinastiya ng Ehipto. Siya ay naghari mula 1971 BCE hanggang 1926 BCE. Siya ang isa sa pinamakapangyarihang mga hari ng dinastiyang ito. Siya ang anak ni Amenemhat I at asawa nitong si Nefertitanen. Ang kanyang asawa at kapatid ay si Neferu. Siya rin ang ina ng kahalali sa tronong si Amenemhat II. Si Senusret ay kilala sa kanyang prenomen na Kheperkare na nangangahulugang "ang Ka ni re ay nalikha". Kanyang ipinagpatuloy ang agresibong mga patakarang pagpapalawak ng kanyang ama laban sa Nubia sa pamamagitan ng pagsisimula ng mga ekspedisyon sa rehiyong ito sa kanyang ika-10 at ika-18&nbsp;ng paghahri. Kanyang itinatag ang pormal na katimugang hangganan ng Ehipto malapit sa ikalawang katarata kung saan niya inilagay ang garison at isang stela ng pagwawagi. Kanya ring pinangasiwaan ang isang ekspedisyon sa isang Kanluraning disyertong oasis sa disyertong Libyan. Itinatag ni Senusret I ang diplomatikong mga relasyon sa ilang mga pinuno ng mga bayan sa Syria at Canaan. Kanyang ring tinangka na gawing sentral ang istrukturang pampolitika ng bansa sa pamamagitan ng pagsuporta ng mga normako na tapat sa kanya. Ang kanyang pyramid ay itinayo sa el-Lisht. Si Senusret I ay binanggit sa Kuwento ni Sinuhe na nag-ulat sa kanyang muling bumalik sa palasyong maharlika mula sa isang kampanyang militar sa Asya pagkatapos marinig ang asasinasyon ng kanyang amang si Amenemhat I. 
## Mga sanggunian
Kategorya:Ikalabindalawang dinastiya ng Ehipto
Inhinyeriyang pangmikroelektronika

Ang **inhinyeriyang pangmikroelektroniks** o **inhinyeriyang pangmikroelektronika** (Ingles: *microelectronics engineering* o *microelectronic engineering*) ay ang larangan ng mga **inhinyerong pangmikroelektroniks** o **inhinyerong pangmikroelektronika**. Nakatuon ang inhinyeriyang pangmikroelektroniks sa pagpapaunlad ng mga aparato, mga mikrotsip, at mga sirkitong mikroelektroniko na ginagamit sa pagdidisenyo ng bagong mga teknolohiyang biyomedikal, elektroniko, pang-aeroespasyo, at pang-impormasyon. Ang mikroelektroniks ay isang subdibisyon ng elektroniks, subalit nakatuon sa pagdidisenyo ng maliliit na bahaging elektroniko, katulad ng mga semikonduktor, mga pisara ng sirkito at mga mikrotsip. Ang mga inhinyerong pangmikroelektoniks ang bumubuo ng mga prototipo ng bagong mga disenyo. Nagsasagawa rin sila ng mga natatanging pagsubok at nagtatala at umuunawa ng mga dato hinggil sa pagganap ng bagong mga modelo ng produkto.

## Tingnan din
*Inhinyeriyang pangsemikonduktor

## Mga sanggunian
Kategorya:Inhenyeriya
Amenemhat II

Si Nubkhaure **Amenemhat II** ang ikatlong paraon ng Ikalabingdalawang Dinastiya ng Ehipto. Siya ay namuno sa Ehipto ng 35 taon mula 1929 BCE hanggang 1895 BCE. Siya ang anak ni Senusret I sa huling punong asawa nito na si reynang Neferu III. Ang kanyang prenomen o pangalan sa trono na Nubkaure ay nangangahulugang "Ginintuan ang mga Kaluluwa ni Re". Ang pinakamahalagang monumento ng kanyang paghahari ang mga pragmento ng taunang bato na natagpuan sa Memphis, Ehipto at muling ginamit sa Bagong Kaharian ng Ehipto. Ito ay nag-uulat ng mga pangyayari ng unang mga taon ng kanyang paghahari. Ang mga donasyon sa iba't ibang mga templo ay binanggit gayundin ang isang kampanya sa Katimugang Palestina at pagkawasak ng dalawang mga siyudad. Ang pagdating ng mga Nubian upang magdala ng kaloob ay iniulat rin. Itinatag ni Amenemhat II ang isang kapwa-paghahari kasama ng kanyang anak na si Senusret II sa kanyang ika-33 taon ng paghahari upang makuha ang pagpapatuloy ng paghahaling maharlika. Ang kanyang Puting pyramid ay itinayo sa Dahshur. Ang koret ng hari ay hindi mahusay na alam. Sina Senusret at Ameny ang mga vizier sa simula ng kanyang paghahari. Ang tagaingat ng yaman ay sina Merykau at Zaaset. Ang tagapangasiwa ng Khentykhetywer ay  pinatunayan sa isang stela kung saan ay kanyang iniulat ang isang ekspedisyon sa Punt. 
## Mga sanggunian
Kategorya:Ikalabindalawang dinastiya ng Ehipto
Inhinyeriyang pangtisyu

Ang **inhinyeriyang pangtisyu**, **inhinyeriyang panglamuymoy**, o **inhinyeriyang panghimaymay** (Ingles: *tissue engineering*) ay isang larangan sa inhinyeriya na may kaugnayan sa potensiyal na pagkakamit ng estimulasyon ng kapakipakinabang na mga pagtugong pambiyolohiya mula sa katawan, partikular ang estimulasyon ng pagkukumpuni ng nasirang mga tisyu ng katawan. Nakakamit ito sa pamamagitan ng pagsasama ng disenyo ng materyal at ng inhinyeriya sa terapiya ng selula. Makapagbibigay ng suportang pisikal ang mga biyomateryal, na inaasikaso sa larangan ng inhinyeriyang pambiyomateryal, para sa mga tisyung binalangkas ng mga inhinyerong pambiyomateryal, at para sa mga hudyat na topograpikal at kimikal upang magabayan ang mga selula.

## Mga sanggunian
Kategorya:Inhenyeriya
Inhinyeriyang pambiyomateryal

Ang **inhinyeriyang pambiyomateryal** o **inhinyeriyang pangbiyomateryal** (Ingles: *biomaterials engineering*) ay nangangahulugan na pagdidisenyo, pagbubuo, at pagpapabuti (optimisasyon) ng mga materyal upang makisalamuha ang mga ito sa mga langkap na pambiyolohiya na nasa isang inilarawan o itinakda at mahuhulaang paraan.

Bilang isang interdisiplinaryong larangan, ginagalugad ng inhinyeriyang pangbiyomateryal ang kung paano nakikisalamuha ang mga materyal sa mga organismong may buhay. Kaya't ang matatag na pundasyon sa pag-aaral ng inhinyeriyang pangbiyomateryal ay kinabibilangan ng agham ng mga materyal at biyolohiyang pangselula.

Ang inhinyeriyang pambiyomateryal ay may kaugnayan sa inhinyeriyang pangtisyu.

## Mga sanggunian
Kategorya:Inhenyeriya
Senusret II

Si Khakeperre **Senusret II** ang ikaapat na paraon ng Ikalabingdalawang Dinastiya ng Ehipto. Siya ay namuno mula 1897 BCE hanggang 1878 BCE. Ang kanyang pyramid ay itinayo sa El-Lahun. Si Senusret ay nagkaroon ng malaking interes sa rehiyong Faiyum na rehiyong oasis at nagsimulang gumawa sa isang ekstensibong sistemang irigasyon mula sa Bahr Yusuf sa pamamagitan ng Ilog Moeris sa pamamagitan ng pagtatayo ng isang dike sa El-Lahun at ang pagdadagdag ng isang network ng mga kanal na agusan. Ang layunin ng proyektong ito ay dagdagan ang halaga ng lupain para sa kultibasyon. Ang kahalagahan ng proyektong ito ay binigyang diin ng pasya ni Senusret II na ilipat ang maharlikang necropolis mula sa Dahshur tungo sa El-Lahun kung saan ay kanyang itinayo ang kanyang pyramid. Ang lokasyong ito ay nanatiling kabiserang pampolitika para sa ika-12 at ika-13 dinastiya ng Ehipto. Itinatag rin ng hari ang unang alam na kwarter ng mga manggagawa sa kalapit na bayan ng  Senusrethotep (Kahun). Hindi tulad ng kanyang kahalili, si Senusret II ay nagpanatili ng mabubuting mga relasyon sa iba't ibang mga nomarko o mga gobernador ng probinsiya ng Ehipto na ang karamihan ay kasingyaman ng paraon. Ang kanyang ikaanim na tao ay pinatutunayan sa isang pinta ng dingding mula sa libingan ng isang lokal na nomarkong pinangalanang Khnumhotep sa Beni Hasan.  
## Mga sanggunian
Kategorya:Ikalabindalawang dinastiya ng Ehipto
Senusret III

Si Khakhaure **Senusret III** at isinuslat rin bilang **Senwosret III** o **Sesostris III** ang paraon na namuno mula 1878 BCE hanggang 1839 BCE.  Siya ang ikalimang normak ng Ikalabingdalawang Dinastiya ng Ehipto ng Gitnang Kaharian ng Ehipto. Kabilang sa kanyang mga naisagawa ang pagtatayo ng kanal na sesostris. Siya ang dakilang paraon ng Ikalabingdalawang dinastiya ng Ehipto at itinuturing na marahil ang pinakamakapangyarihan ng dinastiyang ito. Dahil dito, siya ang itinuturing na isa sa mga sanggunian ng alamat tungkol kay Sesostris. Ang kanyang mga kampanyang militar ay nagpalitaw ng panahon ng kapayapaan at kasaganaan sa ekonomiya na nagpaliit ng kapangyarihan ng mga pinuno na pangrehiyon at namuno sa isang muling pagbuhay ng gawang may kasanayan, kalakalan at pagpapaunlad na urbano.  Si Senusret III ang isa sa mga kakaunting hari na ginawang diyos at pinarangalan ng isang kulto sa kanilang panahon ng buhay.
## Mga sanggunian
Kategorya:Ikalabindalawang dinastiya ng Ehipto
Diyos ng kalagayan ng panahon

Ang **diyos ng panahon** o **diyos ng kalagayan ng panahon** ay isang diyus-diyosan sa mitolohiya na may kaugnayan sa kababalaghan ng kalagayan ng panahon na katulad ng kulog, kidlat, ulan at hangin. Karaniwang silang tampok sa mga relihiyong politeisko, na kadalasan bilang pinuno ng mga panteon.

Ang mga diyos ng bagyo ay nilalarawan bilang humahawak ng kulog at ng kidlat. Karaniwan silang mga lalaki, makapangyarihan at bugnuting mga pinuno. Halimbawa ng mga ito ang mga diyus-diyosang Indo-Europeo na hinango mula sa Dyeus na Proto-Indo-Europeo, at ng diyos ng bagyo ng Sinaunang Malapit sa Silangan na si Teshub/Hadad/Yahweh, na ang mas nahuhuling pangalan ay naging angkop na pangalan ng Diyos ng Israel sa kaharian ng Judah noong Panahon ng Bakal.

Ang Indo-Europeong diyos ng bagyo ay paminsan-minsang inaakala o inilalarawang bukod pa sa namumunong diyos ng langit. Sa ganitong mga kaso, mayroon siyang mga pangalan na nakahiwalay sa etimon na "Dyeus", na maaaring Perkwunos o Taranis.

## Tingnan din
*Diyos ng kulog
*Diyos ng hangin
*Diyos ng ulan

## Mga sanggunian 
Kategorya:Mga diyos
Kategorya:Mga diyos ng langit at panahon
Amenemhat III

Si **Amenemhat III** o **Amenemhet III** ang paraon ng Ikalabingdalawang Dinastiya ng Ehipto. Siya ay naghari mula ca. 1860 BCE hanggang ca. 1814 BCE na ang pinakahuling alam na petsa na natagpuan sa isang papyrus ay may petsa na Taonng hari na Taong 46 Akhet 11 ng kanyang pamumuno. Ang kanyang paghahari ay itinuturing na isang ginintuang panahon ng Gitnang Kaharian ng Ehipto. Siya ay maaaring nagkaroon ng isang matagal ng kapwa-paghahari na 20 taon kaama ng kanyang amang si Senusret III.
]]
Tungo sa wakas ng kanyang paghahari, kanyang itinatag ang isang kapwa-paghahari kasama ng kanyang kahalili sa tronong si Amenemhat IV gaya ng itinala sa isang napinsalang inskripsiyon ng bato sa Konoso, Nubia na nagtutumbas ng Taong 1 ni Amenemhat IV sa Taong 46, 47 o 48 ng kanyang paghahari. Ang kanyang anak na babaeng si Sobekneferu ay kalaunang humalili kay Amenemhat IV bilang huling pinuno ng ika-12 dinastiya ng Ehipto. Ang kanyang pangalan sa trono na Nimaatre ay nangangahulugang "Kabilang sa Hustisya ni Re". 
## Mga sanggunian
Kategorya:Ikalabindalawang dinastiya ng Ehipto
[[en:Amenemhat III]
Sobekneferu

Si **Sobekneferu** (na minsang isinusulat na "**Neferusobek**") ang paraon ng Ikalabingdalawang Dinastiya ng Ehipto. Ang kanyang pangalanan ay nangangahulugang "ang kagandahan ni Sobek". Siya ay namuno sa halos 4 taon sa pagitan ng 1806 hanggang 1802 BCE. Siya ang anak na babae ng paraon na si Amenemhat III. Isinaad ni Manetho na siya rin ang kapatid na babae ni  Amenemhat IV ngunit ang pag-aangking ito ay hindi napatunayan. Siya ay may isang mas matandang kapatid na babaeng si Nefruptah na maaaring ang nilayong tagapagmana sa trono. Gayunpaman, si Neferuptah sa batang edad. Si Sobekneferu ang unang alam na babaeng pinuno ng Ehipto bagaman si Nitocris ay maaaring naghari sa Ikaanim na Dinastiya ng Ehipto. May iba pang limang mga babae na pinaniniwalaang namuno noong [Unang Dinastiya ng Ehipto. Si [Amenemhat IV ay pinakamalamang na namatay nang walang tagapagmanang lalake. Dahil dito, ang anak na babae ni Amenemhat III na si Sobekneferu ang umupo sa trono. Ayon sa kanon na Turin, siya ay namuno ng 3 taon, 10 buwan at 24 araw sa huli ng ika-19 siglo BCE. Siya ay namatay ng walang mga tagapagmana at ang wakas ng kanyang pahahari ay nagtapos ng Ikalabingdalawang Dinastiya ng Ehipto at ang ginintuang panahon ng Gitnang Kaharian ng Ehipto dahil ito ay naglunsad ng isang mas mahinang Ikalabingtatlong Dinastiya ng Ehipto. 
## Mga sanggunian
Kategorya:Ikalabindalawang dinastiya ng Ehipto
Wegaf

Si **Khutawyre Wegaf** o **Ugaf** ang paraon ng Ikalabingtatlong Dinastiya ng Ehipto na alam rin mula sa ilang mga sanggunian kabilang ang isang stelae at mga estatwa. May isang heneral na alam mula sa isang scarab na may parehong pangalang Wegaf na marahil ay identikal sa haring ito. Ang isang haring may pangalang **Khutawyre** na lumilitaw sa talaang hari ng Turin bilang unang pinuno ng ika-13 dinastiya. Gayunpaman, ang ilang mga mananaliksik lalo na si Kim Ryholt ay nangatwirang ang manunulat ng talaan ng hari ay nalito sa pangalang **Khutawre** with sa pangalang **Sekhemre Khutawy** at kanilang inilagay sa Wegaf sa gitna ng ika-13 dinastiya. Sa Abydos, siya ay gumawa ng isang stele na inihandog sa pag-ingat ng daanang prusisyon sa lugar ng  Wepwawet na kalaunang sinunggaban ni  Neferhotep I (Cairo Museum JE 35256).
## Mga sanggunian
Kategorya:Ikalabintatlong dinastiya ng Ehipto
Amenemhet VI

Si **Amenemhet (VI)** (na may karagdagang pangalang **Ameny Antef**) ay itinala bilang ikapitong hari bilang ikapitong hari ng Ikalabingtatlong Dinastiya ng Ehipto ayon sa kanon na Turin. Siya ay may pangalan ng trono na *Seankkibre* at alam mula sa ilang kakaunting mga sanggunian gaya ng isang mesang panghandog na natagpuan sa Karnak at isang arkitrabo mula sa isang pribadong libingan sa Heliopolis. Itinuturing ng ilang mga skolar ang tripleng pangalang ito bilang isang piliasyon and is known from a few sources, such as an offering table found at Karnak  and an architrave from a private tomb at Heliopolis. Some scolars regard his triple names as filiation.
## Mga sanggunian
Kategorya:Ikalabintatlong dinastiya ng Ehipto
Amenemhat IV

Si **Amenemhat IV**, o **Amenemhet IV**  ang paraon ng Ehipto na namuno sa pagitan ng ca. 1815 BCE at ca. 1806 BCE. Siya ay naglingkod bilang isang batang kapwa-hari ni Amenemhat III at kalaunang kumumpleto ng templo ni Amenemhat II sa Medinet Maadi, na ang tanging buong kumpletong templong umiiral pa rin mula sa Gitnang Kaharian ng Ehipto ayon sa Ehiptologong si Zahi Hawass na Kalihim-Heneral ng Supreme Council of Antiquities (SCA). Ang mga pundasyon, mga gusaling administratibo at mga granaryo ng templo at mga tirahan ay nahukay noong simulang 2006. Malamang na itinayo rin ni Amenemhat IV ang isang templo sa hilagang silangan ng Fayum sa  Qasr el-Sagha. Ayon sa turin na Kanon, siya ay naghari ng 9 taon, 3 buwan at 27 araw. Ang kanyang maikling paghahari ay relatibong mapayapa. Pagkatapos ng kanyang kamatayan na ang unti unting pagbagsak ng Gitnang Kaharian ng Ehipto ay pinaniniwalaang nagsimula. Siya ay namatay ng walang lalakeng tagapagmana bagaman posibleng ang dalawang mga unang pinuno ng sumunod na dinastiyang sina Sobekhotep I at Sonbef ay kanyang mga anak na lalake. Siya ay hinalinhan sa trono ng kanyang kalahating kapatid na babaeng o marahil ay tiyang si Sobeknefru na naging unang babae sa loob ng mga 150 taon na namuno sa Ehipto. 
## Mga sanggunian
Kategorya:Ikalabindalawang dinastiya ng Ehipto
Unos (paglilinaw)

Ang **unos** ay maaaring tumukoy sa:

*Bagyo
*Unos, isang uri ng kulisap
*Silakbo

## Tingnan din
*Pagsalakay
Khendjer

Si **Khendjer** ang paraon na may pangalan sa tronong Userkare ng Ikalabingtatlong Dinastiya ng Ehipto. Ang pangalang Khendjer ay pinakahulugang isang dayuhang pangalan na *hnzr* at tinumbas sa personal na pangalang Semitiko na *h(n)zr*, [for] '**boar**'" ayon sa Ehiptolong Danish na si  Kim Ryholt. Kaya si Khendjer ang pinakamaagang haring Semitiko ng isang dinastiyang katutubong Ehipsiyo. Ang kanyang prenomen o pangalan sa trono na Userkare ay nangangahulugang "Ang Kaluluwa ni re ay Makapangyarihan". 
## Mga sanggunian
Kategorya:Ikalabintatlong dinastiya ng Ehipto
Sobekhotep II

Si **Sobekhotep II** ang paraon ng Ikalabingtatlong Dinastiya ng Ehipto. Siya ay alam mula sa ilang mga monumento kabilang ang isang estatwa, ilang mga rekord ng lebel ng Nilo sa Nubia at mula sa mga gawang pagtatayo sa Medamud at Luxor. Ang mga rekord ng lebel ng Nilo ay nagbibigay ng isang taong petsa na 4 na nagpapakita na siya ay namuno ng hindi bababa sa tatlong taon. May ilang pagtatalo sa Ehiptolohiya sa posisyon ng haring ito sa ika-13 dinastiya. Ang pangalang trono na **Sekhemre Khutawyre** ay lumilitaw sa talaan ng hari na Turin bilang ika-19 na hari ng ika-13 dinastiya.

## Mga sanggunian
Kategorya:Ikalabintatlong dinastiya ng Ehipto
Rappler

Ang **Rappler** ay isang websayt ng pahayagang online sa Pilipinas na may kawanihan sa Jakarta, Indonesia. Nagsimula ito bilang isang pahina sa Facebook na pinangalanang MovePH noong August 2011 at sa kalaunan ay naging ganap na websayt noong Enero 1, 2012. Bukod sa nilalamang tekstong balita batay sa web, ito ang isa sa mga unang pambalitang websayt sa Pilipinas na malawakang gumagamit ng multimidyang online tulad ng mga bidyo, larawan, teksto, at audyo. Gumagamit din ito ng mga sayt sa sosyal midya para sa pamamahagi ng balita.

Ayon sa sarili nitong websayt, ang pangalang Rappler ay isang *portmanteau* ng mga salitang *"rap"* (magtalakay) at *"ripple"* (magpaalun-alon). Sinabi ng Rappler at kanyang mga tauhan na naging tudlaan ito para sa kanyang mga pagsisiwalat ng maling paggamit ng pamahalaan at nahalal na opisyal.

## Kasaysayan
Nang may ideya ng mga propesyonal na mamamahayag na gumamit ng sosyal midya at *crowd sourcing* para sa pamamahagi ng balita, itinatag ang Rappler noong 2011 ni Maria Ressa, isang Filipinang mamamahayag, kasama ng kanyang mga kaibigang negosyante at mamamahayag. Nagsimulang pag-usapan ang kumpanya noong mga 2010 kung kailan isinulat ni Maria Ressa ang kanyang ikalawang aklat *"From Bin Laden to Facebook"* ("Mula Bin Laden hanggang Facebook"). Kabilang din sa mga taong nakibahagi sa kanyang pagkonsepto at paglikha sina Glenda Gloria, dating puno ng Newsbreak at nangangasiwang patnugot ng ABS-CBN News Channel; Chay Hofileña, mamamahayag at propesor sa Pamantasang Ateneo De Manila; Lilibeth Frondoso, dating ehekutibong prodyuser ng *TV Patrol*; Nix Nolledo, tagabunsod ng internet sa Pilipinas; Manuel I. Ayala, negosyante sa internet; at Raymund Miranda, dating ehekutibo ng Nation Broadcasting Corporation.

Unang nagsapubliko ang Rappler bilang bersyong beta na websayt noong Enero 1, 2012, sa araw rin na naglathala ang *Philippine Daily Inquirer* ng artikulo ng Rappler  na nagpasiklab sa kwento ng (dating) Punong Mahistrado ng Pilipinas, Renato Corona, na ginawaran ng doktoral na digri nang nang walang kinakailangang disertasyon. Opisyal na inilunsad ang sayt sa kanyang kaganapang #MoveManila sa Pamantasan ng Dulong Silangan sa Maynila noong Enero 12, 2012.

## Tingnan din 
*Talaan ng mga pahayagan sa Pilipinas

## Mga sanggunian 
Kaurian:Mga kompanya ng pamamahayag
Kategorya:Mga kompanya sa Pilipinas
Kaurian:Pahayagang Ingles sa Pilipinas
Neferhotep I

Si **Neferhotep I** ang paraon ng Ikalabingtatlong Dinastiya ng Ehipto at isa sa pinakamakapangyarihang mga pinuno ng dinastiyang ito. Ayon sa kanon na Turin, siya ay naghari ng 11 taon. Siya ay nagmula sa isang pamilyang militar. Ang kanyang lolong si Nehy ay may pamagat na opiser ng isang rehimenteng bayan. Si Nehy ay ikinasal kay Senebtysy. Ang kanilang tanging anak ay tinawag na Haankhef. Siya ay lumilitaw sa mga sanggunian na palagi bilang "ama ng Diyos" at ikinasal kay Kemi. Sina Haankhef at Kemi ang mga magulang ni Neferhotep I. Ang pamily ani Neferhotep I ay tila nagmula sa Thebes, Ehipto. Ang kanyang kapatid na si paraon Sobekhotep IV ay ipinanganak doon ayon sa isang stela na inilagay sa kanyang paghahari sa templo ni Amun at Karnak. Gayunpaman, ang pangunahing kabisera ng ika-13 dianstiya ay nasa Itjtawy sa hilaga malapit sa modernong bayan ng el-Lisht. Si Neferhotep I ay namatay pagkatapos ng kanyang paghahari ng 11 taon. Ang kanyang kahalili ang kanyang kapatid na si  Sobekhotep IV. May ilang mga monumento na nagbabanggit kina Neferhotep I at Sobekhotep IV nang magkasama. Ito ay maaaring nangangahulugang sila ay sabay na naghari sa isang panahon. 
## Mga sanggunian
Kategorya:Ikalabintatlong dinastiya ng Ehipto
Sobekhotep IV

Si **Khaneferre Sobekhotep IV** ang isa sa pinakamapangyarihang mga paraon ng Ikalabingtatlong Dinastiya ng Ehipto. Siya ang anak ng 'ama ng Diyos' na si  Haankhef at ng inang si Kemi. Ang kanyang kapatid na si paraon Neferhotep I ang kanyang predesesor sa trono. Kanyang isinaad sa isang stela sa templo ni Amun sa Karnak na siya ay ipinanganak sa Thebes, Ehipto. Ang ilang mga sanggunian ay nagpapakita na sa ilalim ng kanyang paghahari, ang isang kampanyang militar laban sa Nubia ay nangyari. Siya ay pinaniniwalaang naghari sa loob ng 10 taon. Siya ay alam sa isang relatibong mataas na bilang ng mga monumento kabilang ang mga stela, estatwa, mga selyo at iba pang mga maliliit na bagay. 

Kategorya:Ikalabintatlong dinastiya ng Ehipto
Hor

Si **Hor** ang paraon ng Ikalabingtatlong Dinastiya ng Ehipto. Siya ay lumilitaw sa talaan ng hari na Turin bilang Au-ib-Ra. Malamang na siya ay pinasiyahan ng masyadong maikli upang ayusin ang pagtatayo ng isang piramide, na nanatiling karaniwang lugar ng libingan para sa mga pharaoh sa panahon ng dinastiyang iyon. 

## Mga sanggunian
Kategorya:Ikalabintatlong dinastiya ng Ehipto
Ebanghelyo ni Felipe

Ang **Ebanghelyo ni Felipe** ay isa sa mga ebanghelyong gnostiko na teksto ng apokripa ng Bagong Tipan. Ito ay nawala sa mga modernong mananaliksik hanggang sa ito'y madiskubre sa Aklatang Nag Hammadi sa Ehipto noong 1945. Ang tekstong ito ay walang kaugnayan sa apat na kanonikal na ebanghelyo o sa Ebanghelyong Hebreo. Bagaman ang ebanghelyong ito ay sa simula katulad ng Ebanghelyo ni Tomas, ito ay hindi isang ebanghelyo ng mga kasabihan ngunit isang kalipunan ng mga katuruan at pagninilay nilay na gnostiko na isang antolohiyang gnostiko. Ito ay itinuturing na teksto ng Valentinianismo. Ang mga sakramento partikular na ang sakramento ng kasal ay isang pangunahing tema dito. Ang tekstong ito ay marahil pinakakilala bilang isang nakapamaagang sanggunian para sa teoriyang kilala na si Hesus ay ikinasal kay Marya Magdalena. Hayagang isinaad sa manuskritong Sinaunang Griyego nito na si Marya Magdalena ang koinos(kasama) ni Hesus at nagpapahiwatig ng isang posibleng seksuwal at isang napakalapit na relasyon. Bagaman ang orihinal na teksto nito ay nawawala sa mga kasulatang papyrus na natuklasan, ang ilang mga salin ay nagpuno sa puwang na nagmumungkahi na "minahal ni Hesus si Marya Magdalena ng higit sa lahat ng mga alagad at dating kadalasang hinahalikan siya sa bibig". Ang tekstong ito ay hindi nag-aangkin na hayagang nagmula Felipe ngunit ito ay katulad ng apat na kanonikal na ebanghelyong Mateo, Marcos, Lucas at Juan na hindi rin hayagang nag-aangkin ng may akda nito. Ang mga pangalang ito ay kalaunan lang idinagdag ng simbahan sa mga manuskrito nito. Ang Ebanghelyo ni Felipe ay isinulat sa pagitan ng 150 CE at 300 CE.
## Mga sanggunian
Kategorya:Mga Ebanghelyo
Kategorya:Gnostisismo
Partenohenesis

Ang **partenohenesis** (mula sa Griyegong *parthenos* "birhen" at *genesis* "kapanganakan") ay nangyayari sa kalikasan sa mga aphid, Daphnia, rotifer, nematode at ilang mga ibang imbertebrado gayundin sa maraming mga halaman at ilang mga butiki.  Ang mga hayop na ito ay nagpapamalas ng iba't ibang mga anyo ng reproduksiyong aseksuwal kabilang ang tunay na partenohenesis, gynogenesis at hybridogenesis(na isang hindi kumpletong anyo ng partenohenesis). 
 Ang terminong ito ay minsang hindi tumpak na inilalarawan sa mga reproduksiyon ng mga hayop na hermaprodita na maaaring magparami o manganak sa sarili nito dahil ang mga ito ay may parehong mga organong reproduktibo ng parehong mga kasarian sa isang katawan ng indibidwal na hayop. Ang partenohenesis ay maaaring mangyari nang walang meiosis sa pamamagitan ng mitotikong oogenesis. Ito ay tinatawag na apomictic parthenogenesis. Ang mga may edad na selulang itlog ay nalilikha ng mga dibisyong mitotiko at ang mga selulang ito ay direktang nabubuo sa embryo. Sa mga namumulaklak na halaman, ang mga selula ng gametophyte ay maaaring sumailalim sa prosesong ito. Ang supling na nalikha ng apomictic parthenogenesis ay mga buong clone ng kanilang mga ina. Ang halimbawa nito ay kinabibilangan ng mag aphid. Ang partenohenesis na kinasasangkutan ng meiosis ay mas komplikado. Sa ilang mga kaso, ang mga supling ay haploid. Sa ilang mga kaso na magkakasamang tinatawag na automictic parthenogenesis, ang ploidy ay nababalik sa diploidy sa iba't ibang mga paraan. Ito ay dahil ang mga indbidwal na haploid ay hindi mabubuo sa karamihan ng mga species. Sa automictic parthenogenesis, ay iba sa bawat isa at mula sa kanilang ina. Ang mga ito ay mga kalahating clone ng kanilang ina.
## Pating
Ang partenohenesis ay nakumpirma sa tatlong espesye ng pating,  ang bonnethead,  blacktip shark, zebra shark.
## Tingnan din
*Milagrosong kapanganakan
## Mga sanggunian
Kategorya:Reproduksiyon
Sobekhotep III

Si **Sobekhotep III** (pangalan sa trono: **Sekhemresewdjtawy**) ang paraon ng Ikalabingtatlong Dinastiya ng Ehipto. Ang pamilya ni Sobekhotep III ay alam mula sa ilang mga sanggunian. Ang isang monumento mula sa Islang Sehel ay nagpapakitang si Sobekhotep kasama ng kanyang amang si Mentuhotep, inang si (Yauheyebu), mga kapatid ng lalakeng sina Seneb at Khakau, at isang kalahating kapatid na babaeng si Reniseneb.

Si Sobekhotep II ay may dalawang mga asawa na sina Senebhenas at Neni. Ang isang stela mula sa Koptos (Qift), na ngayon ay nasa Louvre (C 8) ay nagbabanggit ng mga anak na babae ni Neni:  Iuhetibu (Fendy) and Dedetanuq. Isinulat ni Iuhetibu Fendy ang kanyang pangalan sa isang cartouche. Siya ay nagdagdag ng mga inkripsiyon sa templo ni Menthu sa Madamud at nagtatag ng isang kapilya sa  El Kab. Sa Sehel ay natagpuan ang isang dambana na may kanyang pangalan. 
## Mga sanggunian
Kategorya:Ikalabintatlong dinastiya ng Ehipto
Persephone

Sa mitolohiyang Griyego, si **Persephone** (, ; ), tinatawag ding **Kore** (; "ang dilag") o **Cora** (Ang *Cora*, na Latinisasyon ng *Kore*, ay hindi gaanong ginagamit sa wikang Ingles) ay ang anak na babae ni Zeus at ng diyos ng ani na si Demeter, at reyna ng mundong-ilalim. Inilarawan siya ni Homer bilang kakilakilabot, kagalanggalang, at dakilang renya ng mga lilim, na nagsasakatuparan ng mga sumpa ng tao sa mga kaluluwa ng mga patay. Si Persephone ay tinangay ni Hades, ang haring diyos ng mundong-ilalim. Ang mito ng pagdukot sa kaniya ay kumakatawan sa kaniyang tungkulin bilang personipikasyon ng behetasyon na umuusbong tuwing tagsibol at umaatras sa lupa pagkaraan ng pag-ani; kung gayon siya ay mayroon ding kaugnayan sa tagsibol at sa mga buto ng mga prutas ng mga kabukiran. May mga kahalintulad na mga mito na lumitaw sa Silangan, sa mga kulto ng mga lalaking diyos na katulad nina Attis, Adonis at Osiris, at sa Cretang Minoano. 

Si Persephone, bilang isang diyosa ng behetasyon, at ang kaniayng inang si Demeter ay ang pangunahing mga pigura sa mga misteryong Eleusiniano na nauna pa sa Olimpiyanong panteon, at nangako sa bagong kasapi ng mas kasiya-siyang pag-asa pagkaraan ng kamatayan. Ang mistikong Persephone ay pinapahayag pa na naging ina, sa pamamagitan ni Zeus, nina Dionysus, Iacchus, o Zagreus. Hindi matiyak ang pinagsimulaan ng kaniyang kulto, subalit ibinatay ito sa napakalumang mga kultong agraryo ng mga pamayanang pang-agrikultura.

Si Persephone ay karaniwang sinasamba sa piling ni Demeter, at mayroong katulad na mga misteryo. Sa kaniya lamang inaalay ang misteryong ipinagdiriwang sa Athens sa buwan ng Anthesterion. Sa klasikal na sining ng Gresya, si Persephone ay palaging inilalarawan bilang nakabalabal; na madalas na may tangang tungkos ng mga butil. Maaari siyang ilarawan bilang isang banal na mistikal na mayroong isang tungkod at isang maliit na kahon, subalit karaniwan siyang inilalarawan na nasa eksena nang dukutin siya ni Hades.

Sa mitolohiyang Romano, tinatawag siyang Proserpina, at ang kaniyang ina ay tinatawag na Ceres.

## Mga sanggunian
Kategorya:Mitolohiyang Griyego
Kategorya:Mga diyos ng buhay-kamatayan-muling kapanganakan
Perkwunos

Ang pangalan ng isang Indo-Europeong diyos ng kulog at/o ng owk ay maaaring buuing muli bilang ******* o *******. 

Ang isa pang pangalan ng diyos ng kulog ay naglalaman ng onomatopoeikong ugat na ***, na ipinagpatuloy sa pang-Gaul na *Taranis* at pang-Hitita na *Tarhunt*. 

Ang Hermanikong **Þunraz* (Þórr) ay nagmula sa tangkay na *** "kulog".

## Mga paghango
Magmula sa Indo-Europeong **perkṷu-* "puno ng owk":

* Wikang Litwanyano: **Perkūnas**, Latbiyano: **Pērkons**, Lumang wikang Prusyano: **Perkūns**, ang diyos ng kulog
** Wikang Pinlandes: **Perkele**, Mordbiniko: '''Pur'gine-paz**, mga paghiram mula sa mga wikang Baltiko
* Maaaring kaugnay ang Sanskrit na **Parjanya**, ang diyos ng ulan at unos at kulog
* Wikang Trasyano **Περκων/Περκος, (Perkon/Perkos)'*

*Ang hulaping *-k-* ay inihulog sa pamamagitan ng IE **perō(ṷ)nos* "kulog, Tagapagpakulog", maaaring magmula sa pagkakaugnay sa **perūn(V)* "bundok, bato":
** Islabiko: **Perun** (Lumang Ruso **Перунъ**, Belaruso: **Пярун**, Polako: **Piorun**, Pangkanlurang Islabiko: **Parom**, Wikang Serbiyano: **Перун**, Wikang Bulgaryano: **Перун**), ang diyos ng kulog
** maaaring Wikang Albanyano: **Perëndi**, ang diyos ng kulog at ng mga bagyo
** maaaring Hitita: **Pirwa**, "ang diyos na nakasakay sa kabayo", na iniuugnay sa isang bato
** maaaring Griyego: ** "kidlat at kulog"

Ang asawa ni Perkūnas ay pinangalanang Perkūnija/Perkūnė/Perperuna/Przeginia. Ihambing sa Islandikong Fjörgyn (Hermaniko: *p → f* pagbago ng tunog), ang ina ni Thor, ang Nordikong diyos ng kulog.

## Etimolohiya
Ang *** muling binuo ayon sa *Perkūnas*. Ang *Parjanya'' ay mayroong hindi buong pagkakaugnay.

## Mga sanggunian
Kategorya:Mga diyos
Calliope

Sa mitolohiyang Griyego, si **Caliope** o **Calliope** ( ;  *Kalliopē* "may magandang tinig") ay ang musa ng panulaang epiko, anak na babae nina Zeus at Mnemosyne, at pinaniniwalaan na musa ni Homer, ang inspirasyon para sa Odyssey at sa Iliad.

Mayroong isang pagsasalaysay na nagsasabing si Calliope ay ang mangingibig ng diyos ng digmaan na si Ares, at nagkaroon sila ng ilang mga anak na lalaki: sina Mygdon, Edonus, Biston, at Odomantus (o Odomas), na isa-isang naging mga tagapagtatag ng mga tribong Thraciano na nakikilala bilang Mygdones, Edones, Bistones, at Odomantes.

Nagkaroon din si Calliope ng dalawang bantog na mga anak na lalaki, si Orpheus at si Linus, na anak niya mula kay Apollo o mula sa haring si Oeagrus ng Thrace. Tinuruan ni Calliope si Orpheus ng mga bersong pang-awitin. Olympus. 

Karaniwang inilalarawan si Calliope bilang may hawak na tabletang sulatan. Sa kung minsan, inilalarawan siya na may hawak na isang rolyo ng papel o isang aklat o may suot na koronang ginto.

## Mga sanggunian 
## Mga kawing na panlabas 
* Theoi.com – Calliope

Kategorya:Mga diyos ng sining
Kategorya:Mga musa
Kategorya:Mitolohiyang Griyego
Kategorya:Ares
Kategorya:Mitolohiyang Traciano-Masedoniano
Kategorya:Panulaang epiko ng Sinaunang Gresya
Nasa (paglilinaw)

Ang **nasa** ay maaaring tumukoy sa:

*NASA, daglat para sa *National Aeronautics and Space Administration*, isang ahensiya ng pamahalaan ng Estados Unidos
*nasa (damdamin), nais, pagnanasa
*nasa (kinaroroonan), panturo o pantukoy sa kung nasaan ang isang bagay (kinaroroonan ng bagay), katulad ng "nandoon sa" o "naroon sa" isang lugar
Maria Magdalena

thumb|right|Si Santa Maria Magdalena.
thumb|right|Si Maria Magdalena at si Hesus na muling nabuhay.
Si **Maria Magdalena** o **Maria ng Magdala** ay isang santo ng Romano Katoliko. Matutunghayan siya sa Bagong Tipan ng Bibliya bilang isang babaeng pinagaling ni Hesus mula sa mga sumasanib na masasamang espiritu. Naging isa siyang debotong tagasunod ni Hesus. Naroroon siya nang ipako sa krus si Hesus. Pinaniniwalaang siya rin ang makasalanang babaeng kinaawaan ni Hesus, kaya't naging kasingkahulugan ng nagbagong-loob na taong makasalanan ang pangalang **Magdalena**.

## Mga sanggunian 
Kategorya:Mga Israeling Hudyo
Kategorya:Mga Israeling Kristiyano
Kategorya:Mga santo
Kategorya:Mga tauhan sa Bagong Tipan
Bagua

Ang **bagua** () ay walong mga trigrama na ginagamit sa kosmolohiyang Taoista upang kumatawan sa mga saligang prinsipyo ng realidad, na tinatanaw bilang isang kasaklawan ng walong magkakaugnay na mga diwa. Ang bawat isa ay binubuo ng tatlong mga guhit, na ang bawat linya ay maaaring "putol" o "walang patid", na kumakatawan sa yin o kaya sa yang. Dahil sa kayariang may tatlong mga bahagi, kadalasan tinutukoy ang mga ito bilang mga "trigrama".

Ang mga trigrama ay may kaugnayan sa pilosopiya ng taiji, sa taijiquan at sa wu xing, o "limang elemento". Ang mga ugnayan sa pagitan ng mga trigrama ay kinakatawan sa dalawang mga pagkakaayos, ang "Primordiyal" (先天八卦, "mula sa simula"), "Mas Maagang Langit" o baguang "Fuxi" (伏羲八卦), at ang "Inihayag" (後天八卦), "Mas Huling Langit"

Ang sinaunang klasikong Intsik na I Ching ay binubuo ng 64 na maaaring maging paris ng mga trigrama (tinatawag na mga "heksagrama") at mga paliwanag hinggil sa mga ito.

## Mga sanggunian
Kategorya:Mga salita at mga pariralang Intsik
Kategorya:Esoterikong kosmolohiya
Kategorya:I Ching
Kategorya:Simbolismo
Kategorya:Kosmolohiyang Taoista